રામસેતુ વિશે ચર્ચાઓ અને વિવાદો થઈ ચૂક્યા છે. વિવાદ એટલા માટે થયો હતો કે રામસેતુ જ્યાં આવેલો છે તે ભારત અને લંકા વચ્ચેના દરિયામાં ડ્રેજિંગ કરવાની દરખાસ્ત હતી. મુંબઈથી વિશાળ સ્ટીમરે ચેન્નઇ જવું હોય તો શ્રીલંકા ફરતે રાઉન્ડ મારીને જવું પડે. ભારત અને લંકા વચ્ચે દરિયો છે તેમાં વચ્ચે આ એક લાંબો પટ્ટો આવેલો છે જે બહુ ઊંડો નથી. તેથી મોટા કન્ટેનર જહાજો પસાર થઈ શકે નહીં. પટ્ટાનો કેટલોક ભાગ તોડીને ડ્રેજિંગ કરીને દરિયો ઊંડો કરવામાં આવે તો ત્યાંથી કન્ટેનર જહાજો પસાર થઈ શકે.